
Koprivnički Bregi, siječanj 2025.
1. PREGLED STANJA U UPRAVNOM PODRUČJU

	Provedbeni program Općine Koprivnički Bregi za razdoblje 2021. – 2025. godine je temelji strateški dokument Općine Koprivnički Bregi za navedeno mandatno razdoblje, dokument za planiranje i provedbu mjera ruralnog razvoja Općine Koprivnički Bregi. Izrađen je u svrhu planiranja, organizacije, provedbe i kontrole ukupnog razvitka Općine Koprivnički Bregi. On je  vodič Općine Koprivnički Bregi u procesu razvoja lokalne zajednice. Ujedno, taj dokument je i pretpostavka za apliciranje na natječaje kojima se promiče razvoj ruralnog područja, budući da Općina Koprivnički Bregi od svog osnutka do danas, kroz različite aktivnosti, potiče gospodarski razvoj i podiže kvalitetu života na svom području, te kroz ovaj strateški dokument priprema niz razvojnih programa u narednom mandatnom razdoblju.

	U Godišnjem izvješću su iskazane ostvarene vrijednosti pokazatelja rezultata koji se odnose na ključne točke ostvarenja prioriteta djelovanja zadanih u okviru strateških ciljeva navedenih u provedbenom programu, a u razdoblju od 1. siječnja 2024. godine do 31. prosinca 2024. godine.
	Svi zadani prioriteti nisu obuhvaćeni ovim izvješćem iz razloga što je planirani rok postignuća tijekom 2023., 2024. i 2025. godini. U ovom izvješću su obuhvaćeni prioriteti i njihova evaluacija samo u planiranom roku koji je označen „Na godišnjoj razini – kontinuirano“, što znači da je i ostvareno do 31. prosinca 2024. godine.

	Sagledavajući cjelokupnu sliku planiranog i provedenog može se zaključiti da sve aktivnosti koje se provode zadovoljavaju i da će velika većina njih ispuniti zadane pokazatelje.

	Provedbeni program Općine Koprivnički Bregi realno je planiran, sukladno realnim pokazateljima, te kao takav služi za sustavno praćenje poduzetih aktivnosti i ostvarenje istih.

2. IZVJEŠĆE O NAPRETKU I PROVEDBI MJERA

	Posebni cilj 1 Povezanija županija kružnog gospodarstva

	Mjera 1.3.3. Razvoj sustava odvojenog prikupljanja i uporabe posebnih kategorija otpada i kontinuirano informiranje i obrazovanje o održivom gospodarenju otpadom.

Planirani rok postignuća ključnih aktivnosti definiran je na godišnjoj razini (za 2024. godinu do 15. prosinca). 
	U lipnju 2023. godine kante za odvojeno prikupljanje otpada (žute i plave) podijeljene su domaćinstvima na području Općine Koprivnički Bregi. Navedenom aktivnosti povećana je količina razvrstanog otpada i smanjeno je odlaganje komunalnog otpada.  U 2024. godini sakupljeno je 189,38 t komunalnog otpada. Također provodi akciju "kampanja granja" dva puta godišnje te je aktivnostima koje provodi povećala stopu razvrstavanja otpada u 2024. godini na cca. 35% u odnosu na 2023. godinu kada je stopa razvrstavanja otpada iznosila 28,66%.Time je Općina Koprivnički Bregi ispunila zadane pokazatelje definirane na godišnjoj razini. 

	Posebni cilj 2 Socijalno osjetljiva županija

	2.2.1. Poticanje demografske obnove i zadržavanje postojećeg stanovništva

Planirani rok postignuća ključnih aktivnosti definiran je na godišnjoj razini (za 2024. godinu do 15. prosinca). Općina Koprivnički Bregi do kraja 2024. ove godine ima 19-ero novorođene djece. Za tu aktivnost je iz Proračuna Općine isplaćeno 5.309,00 eura. Nadalje, provodi program pomoći mladim obiteljima za kupnju i opremanje prve nekretnine, gdje je do kraja 2024. godine sufinancirala 9 mladih obitelji s područja Općine sa 4.100,00 eura pomoći, sveukupno je utrošeno za program 36.900,00 eura. Također je sufinancirala usluge knjižnice i čitaonice Fran Galović Koprivnica i usluge bibliobusa u iznosu 1.341,00 eura. Nadalje, za program javnih potreba u osnovnom školstvu utrošeno je 9.545,23 eura što se odnosi na kupnju bilježnica i školskog pribora učenicima Osnovne škole, međuopćinska natjecanja, tisak školskih novina ˝Zeljoteku˝, školu plivanja učenicima polaznicima Osnovne škole Koprivnički Bregi i zamjena dotrajale stolarije na područnoj školi Glogovac. Općina Koprivnički Bregi darovala je povodom blagdana sv. Nikole djecu prigodnim darovima za što je utrošeno 4.786,52 eura. Time je Općina Koprivnički Bregi ispunila zadane pokazatelje definirane na godišnjoj razini. 

	2.3.1. Razvoj obrazovne infrastrukture i programa u predškolskom, osnovnom, srednjem i visokom školstvu i usklađivanje obrazovnih programa s potrebama tržišta rada

Planirani rok postignuća ključnih aktivnosti definiran je na godišnjoj razini (za 2024. godinu do 15. prosinca). Trenutno na području Općine Koprivnički Bregi postoje 3 opremljena objekta obrazovne i druge infrastrukture. Postoji potreba za povećanjem kapaciteta dječjeg vrtića, no kako trenutno isto nije moguće na našem području, sklopljen je Sporazum o partnerstvu između prijavitelja Grada Koprivnice i partnera Općine Koprivnički Bregi u okviru natječaja Ministarstva znanosti i obrazovanja „Poziv na dodjelu bespovratnih sredstava, Izgradnja, dogradnja, rekonstrukcija i opremanje predškolskih ustanova, prvi Poziv“ referentni broj: C3.R1-I1.1, objavljen dana 22. travnja 2022. godine kojim je Općini osigurano maksimalno 30 dodatnih mjesta za djecu s područja Općine kojima je potreban smještaj u vrtiću, a nakon što se izgradi i opremi dječji vrtić Bajer u Koprivnici, čiji završetak radova je predviđen do kraja 2025. godine. Ovim projektom će se riješiti problem smještaja djece u „vanjskim“ ustanovama za predškolski odgoj i obrazovanje, a za koje nije osiguran smještaj u Dječjem vrtiću „Potočić“ Koprivnički Bregi godine. 
Nadalje broj dodijeljenih stipendija u studenom 2024. godine s početnih 8 stipendija povećan je na 15 stipendija, te je Općina ispunila zadane pokazatelje definirane na godišnjoj razini u 2024. godini, te se nadamo da će isti biti ispunjeni i u narednom periodu.

	2.4.3. Socijalno uključivanje ranjivih skupina i podizanje svijesti o mogućnostima razvoja socijalnog poduzetništva

Planirani rok postignuća ključnih aktivnosti definiran je na godišnjoj razini (za 2024. godinu  do 31. prosinca 2024. godine). Općina Koprivnički Bregi i dalje brine  za osiguravanje socijalnih usluga za starije i nemoćne i to na način da sufinancira projekt „Stižem po tebe nisi sam“ iznosom od 398,00 eura za 2024. godinu, troškove gerontodomaćice preko Kluba Mariška koja brine o 11 korisnika (starijih i nemoćnih osoba s područja Općine), za što su utrošena sredstva u iznosu 6.570,13 eura. Na području Općine Koprivnički Bregi od proljeća 2024. godine započela je provedba dva projekata koji se financiraju iz Europskog socijalnog fonda plus, Program Učinkoviti ljudski potencijali u financijskom razdoblju 2021- 2027., ZAŽELI - PREVENCIJA INSTITUCIONALIZACIJE, a kojima su krajnji korisnici osobe starije od 65 godina i odrasle osobe s invaliditetom koje imaju 3. ili 4. stupanj invalidnosti i to kroz projekte „Naša pomoć – vaša podrška"  i „Zaposli i pomozi 2“.  U projekte je  uključeno 24 krajnja korisnika s područje Općine te o njima vode brigu četiri pružateljice usluga. U ovom izvještajnom razdoblju utrošeno 14.300,40 eura bespovratnih sredstava za projekte koji se financiraju iz Europskog socijalnoj fonda plus kroz navedene projekte. Na ovaj način Općina Koprivnički Bregi u izvještajnom razdoblju vodi se brigu o 35 krajnja korisnika te se time podiže svijest o mogućnostima razvoja socijalnog poduzetništva te također potreba uključivanja socijalno ranjivih skupina i briga za iste. Općina je ovime skoro skroz ispunila zadane pokazatelje na godišnjoj razini u 2024. godini.

	2.4.4. Borba protiv siromaštva i socijalne isključenosti

Planirani rok postignuća ključnih aktivnosti definiran je na godišnjoj razini (za 2024. godinu  do 15. prosinca 2024. godine). Također kroz pakete mjera  koje je Općina Koprivnički Bregi osigurala kroz Proračun za 2024. godinu u borbi protiv siromaštva i socijalne isključenosti smatramo da se neće premašiti zadani pokazatelji. Za korisnike zajamčene minimalne naknade, odnosno starije i potrebite, Općina je osigurala pakete za Uskrs i prema planiranim sredstvima za tu aktivnost je utrošeno 408,98 eura. Također je potrebitima osigurala pakete za Božić za što je ukupno utrošeno 354,90 eura. Isplaćeno je 663,60 eura pomoći za elementarnu nepogodu. Sufinanciran je Crveni križ u iznosu od 2.902,64 eura. Osobama starije životne dobi podijeljen je uskrsni dar u iznosu od 3.175,00 eura te božićni dar u iznosu od 2.675,00 eura. Socijalno ugroženim osobama i obiteljima podijeljene su jednokratne novčane pomoći u iznosu od 2.992,12 eura. Osim navedenih mjera Općina Koprivnički Bregi isplatila je 11 korisnika zajamčene minimalne naknade troškove pomoći za ogrjev u iznosu od 1.760,00 eura sukladno Odluci o kriterijima i mjerilima za financiranje troškova stanovanja te iznosu sredstava za pojedinu jedinicu lokalne samouprave za 2024. godinu („Narodne novine“ broj 131/23). Time je ispunila zadane pokazatelje definirane na godišnjoj razini.

	2.5.1. Jačanje kapaciteta civilnog društva kao važnog dionika ukupnog razvoja županije

Planirani rok postignuća ključnih aktivnosti definiran je na godišnjoj razini (za 2024. godinu  do 15. prosinca 2024. godine). Broj članova registriranih udruga na području Općine je nešto manji od zadanih pokazatelja. Općina sufinancira njihov rad putem javnih poziva i natječaja. Općina je za njihove aktivnosti u 2024. godini izdvojila 67.953,47 eura.

	2.5.3. Osnaživanje sporta

Planirani rok postignuća ključnih aktivnosti definiran je na godišnjoj razini (za 2024. godinu  do 15. prosinca 2024. godine). Općina Koprivnički Bregi potiče redovan rad svojih sportskih udruga, tako i ostale njihove aktivnosti u sklopu dozvoljenih proračunskih mogućnosti. Za njihov rad utrošeno je 21.000,00 eura u 2024. godini. U 2024. godini nisu se provodile aktivnosti unapređenja sportske infrastrukture i poticanja razvoja sporta. Za unapređenje sportske infrastrukture planirana su sredstva u narednom periodu.
	
2.6.1. Valorizacija i očuvanje kulturno povijesnih vrijednosti i poticanje razvoja kulturnog stvaralaštva

Planirani rok postignuća ključnih aktivnosti definiran je na godišnjoj razini (za 2024. godinu  do 15. prosinca 2024. godine). Općina Koprivnički Bregi sukladno utvrđenom planu Proračuna za 2024. godinu dodjeljuje potpore kulturno umjetničkim udrugama za promicanje kulture. Do kraja 2024. godine je utrošeno 13.100,00 eura za kulturno umjetničke udruge s područja Općine. Broj kulturnih događanja je u izvještajnom razdoblju ispunjen prema predviđenim pokazateljima.

	Posebni cilj 3. Pametna i zelena županija

	Mjera 3.2.1. Razvoj sustava vodoopskrbe, odvodnje i pročišćavanja otpadnih voda

Planirani rok postignuća ključnih aktivnosti definiran je na godišnjoj razini (za 2024. godinu  do 15. prosinca 2024. godine). Općina Koprivnički Bregi intenzivno provodi aktivnosti oko unaprjeđenja sustava vodoopskrbe i odvodnje u naselju Glogovac za što je utrošeno 40.567,91 eura od čega je pomoć iz Proračuna Koprivničko- križevačke županije 11.131,38 eura. Kod produženja kanalizacijske mreže izvedeno je 8 priključaka na javnu odvodnju u ulici Dugačko Brdo u Glogovcu. Nadalje, u Općini se provodi projekat Aglomeracije Koprivnica gdje je izvršeno 150 priključaka  na vodoopskrbnu mrežu u naselju Koprivnički Bregi i 130 priključaka na vodoopskrbnu mrežu u naselju Glogovac odnosno ukupno 280 priključaka na vodooprskrbnu mrežu u Općini. Također je izvedeno  143 priključka na javnu odvodnju u Koprivničkim Bregima i 89 priključaka na javnu odvodnju u Glogovcu odnosno ukupno 232 priključka na javnu odvodnju. Za navedeno je utrošen iznos od 14.252,74 eura vlastitih sredstava. Općina Koprivnički Bregi je time ispunila zadane pokazatelje za 2024. godinu.

	Mjera 3.3.1. Razvoj pametnih naselja

Planirani rok postignuća ključnih aktivnosti definiran je na godišnjoj razini (za 2024. godinu  do 15. prosinca 2024. godine). Općina Koprivnički Bregi intenzivno provodi aktivnosti na kapitalnim projektima izgradnje pješačko-biciklističkih staza, asfaltiranju nerazvrstanih cesta, te uređenju parka i dječjeg igrališta u Koprivničkim Bregima. Za navedene projekte Općina Koprivnički Bregi je utrošila sljedeća sredstva: 
1. Modernizacija nerazvrstane ceste u Jeduševcu – faza I, u ukupnom iznosu 81.275,73 eura.  Ministarstvo regionalnog razvoja i fondova EU  sufinanciralo je projekt u iznosu 29.690,02 eura, te Općina Koprivnički Bregi sa vlastitim učešćem od 51.585,71 eura. Izgrađeno je novih 650 m nerazvrstane ceste.
2. Radovi na uređenju staze u parku u Koprivničkim Bregima – u ukupnom iznosu 14.996,26 eura, sufinancirano putem kapitalnog projekta K 100001 Kapitalna pomoć za ravnomjerni razvoj Županije Koprivničko-križevačke u iznosu od 3.599,10 eura, izrađeno je ukupno 155 metara staze.
3. Uređenje staze ispred crkve u Koprivničkim Bregima – u ukupnom iznosu  4.576,85 eura, sufinancirano putem kapitalnog projekta K 100001 Kapitalna pomoć za ravnomjerni razvoj Županije Koprivničko-križevačke u iznosu 1.098,44 eura, izgrađeno je 50 metara staze.  
4. Uređenje staze u parku oko paviljona u Koprivničkim Bregima – u ukupnom iznosu 6.927,48 eura, izgrađeno je 44 metra staze.
5. Nabava uređaja za klimatizaciju za Društveni dom u Glogovcu – ukupan iznos 5.716,80 eura.
U prosincu 2024. godine ugovoreni su radovi za projekt "Izgradnja biciklističko-pješačke staze u ulicama A. Šenoe i V. Nazora u Koprivničkim Bregima", ukupne vrijednosti 495.321,00 eura. Za ovaj projekt Općina Koprivnički Bregi sklopila je Ugovor o dodjeli bespovratnih sredstava referentni broj: IP.2.1.07.0003, a koji se provodi u okviru poziva IP.2.1.07 „ITU – Sigurno povezani“. Također, ugovoreni su radovi za asfaltiranje staza na groblju u naselju Koprivnički Bregi u iznosu od 45.061,25 eura.
Općina Koprivnički Bregi je do planiranog roka ispunila većinu zadanih pokazatelja za 2024. godinu.




	Mjera 3.3.2. Modernizacija i specijalizacija poljoprivrednih proizvođača i razvoja lovnog gospodarstva

Planirani rok postignuća ključnih aktivnosti definiran je na godišnjoj razini (za 2024. godinu  do 15. prosinca 2024. godine). Općina Koprivnički Bregi osigurala je u okviru programa potpora poljoprivredi pomoć stočarima. Za osjemenjivanje krava je u izvještajnom razdoblju utrošeno 450,26 eura proračunskih sredstava. Zadani pokazatelji za 2024. godinu nisu ispunjeni. Općina Koprivnički Bregi je digitalizirala prijavu na navedenu mjeru u okviru programa potpora poljoprivredi pomoć stočarima, te je osigurala sredstva za isti program i u 2025. godini, te se nadamo da ćemo u narednom periodu ispuniti zadane pokazatelje.

	Mjera 3.4.2. Marketinška potpora razvoju županijskog turizma

Planirani rok postignuća ključnih aktivnosti definiran je na godišnjoj razini (za 2024. godinu  do 15. prosinca 2024. godine). Manifestacije „Dani zelja“ i „Bregofske pite“ nisu održane. Za sada je broj turističkih manifestacija na početnoj vrijednosti, te se nadamo da će se zadani pokazatelji ispuniti u 2025. godini.

	Mjera 3.5.8. Uspostava sustava energetske učinkovitosti javne rasvjete na području KKŽ

Planirani rok postignuća ključnih aktivnosti definiran je na godišnjoj razini (za 2024. godinu  do 15. prosinca 2024. godine). U 2024. godini provodile su se aktivnosti na modernizaciji javne rasvjete u naselju Koprivnički Bregi. Izvršena je zamjena 81 komada postojećih gama lux rasvjetnih tijela za novu LED rasvjetu koja ima mogućnost režimskog rada. Ukupna vrijednost projekta iznosila je 27.468,73 eura od čega je županija Koprivničko-križevačka sufinancirala kroz program kapitalne pomoći za ravnomjerni razvoj županije iznos od 6.592,49 eura. Također su provedeni radovi na modernizaciji javne rasvjete u Glogovcu, produžetku javne rasvjete u dijelu ulice Stjepana Radića u ukupnoj vrijednosti 18.823,75 od čega je županija Koprivničko-križevačka sufinancirala kroz program kapitalne pomoći za ravnomjerni razvoj županije iznos od 4.517,70 eura. Uštede će biti vidljive u narednom periodu kroz koji je nadalje i planiran nastavak istih. Aktivnosti na ovoj mjeri nisu u potpunosti izvršene, ali su u okvirima zadanih pokazatelja i na njima se konstantno radi kako bi pokazatelji bili ispunjeni.

	Mjera 3.6.1. Očuvanje biološke i krajobrazne raznolikosti i održivi razvoj

Planirani rok postignuća ključnih aktivnosti definiran je na godišnjoj razini (za 2024. godinu  do 15. prosinca 2024. godine). Aktivnosti na ovoj mjeri su trenutno obustavljene budući da Općina Koprivnički Bregi nije ostvarila financiranje putem EU fondova, no Općina će i dalje provoditi aktivnosti vezane uz provedbu kapitalnog projekta uređenja šumske poučne staze, te samog projekta „Putevima podravskih rudara“ kroz ostale projekte sve dok ne dođe do realizacije istog.

	Mjera 3.7.1. Razvoj sustava civilne zaštite i poboljšanje sustava zaštite i spašavanja od velikih nesreća

Planirani rok postignuća ključnih aktivnosti definiran je na godišnjoj razini (za 2024. godinu  do 15. prosinca 2024. godine). Općina Koprivnički Bregi provodi aktivnosti oko jačanja sustava civilne zaštite, te smanjenja broja intervencija DVD-a. Financira se rad DVD-ima s područja Općine, Vatrogasne zajednice, Hrvatske gorske službe spašavanja za što je iz proračuna Općine u izvještajnom razdoblju utrošeno 40.562,03 eura. Sredstva su utrošena za redovnu djelatnost dobrovoljnih vatrogasnih društava i djelatnost Hrvatske gorske službe spašavanja – Stanica Koprivnica, kupnju opreme, registraciju vatrogasnih vozila, održavanje međunarodnog natjecanja, kupnju opreme pripadnicima civilne zaštite te ostalog prema potrebi. Kroz provedene mjere do kraja 2024. godine ispunjeni su zadani pokazatelji.

	Ostale Mjere:

1. Briga o djeci
Planirani rok postignuća ključnih aktivnosti definiran je na godišnjoj razini (za 2024. godinu  do 15. prosinca 2024. godine). Općina Koprivnički Bregi u skladu sa proračunskim mogućnostima provodi sve aktivnosti sufinanciranja rada odgojnog i stručnog osoblja dječjeg vrtića „Potočić“ za što je u izvještajnom razdoblju utrošila 66.843,91 eura vlastitih proračunskih sredstava, te iz pomoći 50.657,60 eura odnosi na fiskalnu održivost dječjih vrtića sukladno odluci Vlade. Dio pomoći od 23.534,50 € odnosi se na pomoć Ministarstva financija za funkcionalno spajanje vrtića. Sveukupno za aktivnosti dječjeg vrtića utrošeno je 141.036,01 euro. Značajna sredstva se izdvajaju za boravak djece s područja Općine Koprivnički Bregi, a za koja ne postoji smještaj u dječjem vrtiću u Koprivničkim Bregima, već Općina sufinancira njihov smještaj u okolnim „vanjskim“ ustanovama za predškolski odgoj i obrazovanje, a za što je u izvještajnom razdoblju utrošeno 73.011,94 eura. Sklopljen je Sporazum o partnerstvu između prijavitelja Grada Koprivnice i partnera Općine Koprivnički Bregi u okviru natječaja Ministarstva znanosti i obrazovanja „Poziv na dodjelu bespovratnih sredstava, Izgradnja, dogradnja, rekonstrukcija i opremanje predškolskih ustanova, prvi Poziv” referentni broj: C3.R1-I1.1, objavljen dana 22. travnja 2022. godine kojim Općina osigurava maksimalno 30 dodatnih mjesta za djecu s područja Općine kojima je potreban smještaj u vrtiću, a nakon što se izgradi i opremi dječji vrtić Bajer u Koprivnici. Ovim projektom će se riješiti problem smještaja djece u „vanjskim“ ustanovama za predškolski odgoj i obrazovanje, a za koje nije osiguran smještaj u Dječjem vrtiću „Potočić“ Koprivnički Bregi. Sveukupno je Općina za ovu mjeru u izvještajnom razdoblju utrošila 214.047,95 eura.
2. Lokalna uprava i administracija
Planirani rok postignuća ključnih aktivnosti definiran je na godišnjoj razini (za 2024. godinu  do 15. prosinca 2024. godine). Broj educiranih zaposlenika JUO Općine je pet, te se edukacije provode kontinuirano kako se ukazuju potrebe. Za edukacije zaposlenika Općina je u izvještajnom razdoblju utrošila 1.385,25 eura. Aktivnosti na ovoj mjeri su u okviru zadanih pokazatelja.

3. Komunalno gospodarstvo
Planirani rok postignuća ključnih aktivnosti definiran je na godišnjoj razini (za 2024. godinu  do 15. prosinca 2024. godine). Aktivnosti na ovoj mjeri su u okviru zadanih pokazatelja. Aktivnost nabave komunalne opreme je provedena i za nju je utrošeno 3.633,85 eura proračunskih sredstava: Nabavljen je i novi traktor ukupne vrijednosti 72.500,00 eura, od čega je prostornoga uređenja, graditeljstva i državne imovine sufinanciralo kupnju traktora sa 39.500,00. Također je Općina nabavila i poljoprivredne strojeve – prikolica i malčer u ukupnoj vrijednosti 15.557,50 eura. Za deratizaciju cijelog područja Općine i veterinarske usluge je utrošeno 42.807,84 eura.
Također Općina Koprivnički Bregi je utrošila sredstva za održavanje javnih površina i komunalne infrastrukture, te osiguranje sigurnosti lokalnog stanovništva putem Programa održavanja komunalne infrastrukture na području Općine Koprivnički Bregi u 2024. godini za što je utrošeno ukupno 437.671,33 eura, a koji je ostvaren do kraja 2024. godine kako slijedi:
1. Održavanje javnih zelenih površina 
	Redni broj
	Opis poslova
	Procjena troškova
(u eurima)

	1.1.
	Košenje trave na javnim zelenim površinama i parkovima, uređenje parkova, održavanje zelenila i cvjetnjaka
	2.700,00

	1.2.
	Pješačka staza u parku u Koprivničkim Bregima
	15.622,00

	1.3.
	Uređenje javnih površina uz pješačku stazu
	10.045,00

	1.4.
	Uređenje staze oko paviljona u Koprivničkim Bregima
	7.677,48

	1.5.
	Uređenje pješačke staze oko crkve u Kop. Bregima
	5.326,85

	
	Ukupno:
	41.371,33



2. Održavanje nerazvrstanih cesta 
	Redni broj
	Opis poslova
	Procjena troškova
(u eurima)

	2.1.
	Održavanje asfaltiranih ulica krpanjem udarnih rupa, održavanje nerazvrstanih cesta i poljskih puteva nasipavanjem šljunka i razgrtanje šljunka 
	

46.400,00

	2.2.
	Održavanje nerazvrstanih ceste i prometnica u zimskom razdoblju
	
6.800,00

	2.3.
	Asfaltiranje nerazvrstane ceste u naselju Jeduševac
	81.300,00

	2.4.
	Modernizacija županijske ceste Glogovac-Koprivnički Bregi
	25.000,00

	
	Ukupno:
	159.500,00



3. Održavanje groblja
	Redni broj
	Opis poslova
	Procjena troškova
(u eurima)

	3.1.
	Zbrinjavanje smeća s groblja
	14.000,00

	3.2.
	Asfaltiranje staza na grobljima
	66.200,00

	3.3.
	Uređenje groblja u Glogovcu (novi dio groblja)
	5.000,00

	
	Ukupno:
	85.200,00



4. Održavanje javne rasvjete
	Redni broj
	Opis poslova
	Procjena troškova
(u eurima)

	4.1.
	Popravak i zamjena rasvjetnih tijela, ugradnja novih rasvjetnih mjesta
	
54.000,00

	4.2.
	Plaćanje troškova utroška električne energije za javnu rasvjetu
	
13.000,00

	4.3.
	Izrada Plana rasvjete i Akcijskog plana gradnje i/ili rekonstrukcije vanjske rasvjete
	
2.000,00

	
	Ukupno:
	69.000,00



5. Održavanje građevina i uređaja javne namjene
	Redni broj
	Opis poslova
	Procjena troškova
(u eurima)

	5.1.
	Uređenje pješačkog prijelaza na D2 u naselju Glogovac
	82.600,00

	
	Ukupno:
	82.600,00




	3. DOPRINOS OSTVARENJU CILJEVA JAVNIH POLITIKA

Sukladno svemu navedenom o napretku i provedbi mjera provedbenog programa vidljivo je da Općina Koprivnički Bregi izravno doprinosi provedbi strateških ciljeva Nacionalne razvojne strategije Republike Hrvatske za razdoblje do 2030. godine („Narodne novine“ broj 13/21) i Planu razvoja Koprivničko-križevačke županije za razdoblje 2021.-2027.(„Službeni glasnik Koprivničko-križevačke županije“, broj 25/21). 
Provedba mjera zacrtanih u provedbenom programu Općine Koprivnički Bregi doprinosi realizaciji gospodarskih, socijalnih i demografskih ciljeva te mjera zbrinjavanja i jačanja administrativnih kapaciteta i učinkovit i održiv razvoj našeg ruralnog područja.
Zajednički prioriteti razvoja Europske unije u budućem razdoblju su digitalna transformacija koja se očituje kroz provedbu mjera razvoja pametnih naselja, razvoja sustava civilne zaštite i poboljšanja sustava zaštite i spašavanja od velikih nesreća te lokalne uprave i administracije.
Nadalje, provedba mjera iz provedbenog programa Općine doprinosi i  prioritetu razvoja Europske unije i to zelenoj tranziciji kroz mjere razvoj sustava odvojenog prikupljanja i uporabe posebnih kategorija otpada i kontinuirano informiranje i obrazovanje o održivom gospodarenju otpadom, razvoj sustava vodoopskrbe, odvodnje i pročišćavanja otpadnih voda, razvoj pametnih naselja, modernizacija i specijalizacija poljoprivrednih proizvođača i razvoja lovnog gospodarstva, uspostava sustava energetske učinkovitosti javne rasvjete na području KKŽ, razvoj sustava civilne zaštite i poboljšanje sustava zaštite i spašavanja od velikih nesreća i komunalno gospodarstvo. Pregled i rezultat svih mjera daje se u poglavlju izvješća o napretku i provedbi mjera.
Provodeći mjere iz provedbenog programa Općine Koprivnički Bregi vidljivo je da Općina Koprivnički Bregi svoje aktivnosti usmjerava prvenstveno na demografsku revitalizaciju, te bolju digitalnu povezanost i ulaganje u komunalnu infrastrukturu. 
Općina Koprivnički Bregi aktivna je u provedbi mjera kako bi iste provela u zadanim rokovima, ta na taj način doprinijela podizanju životnog standarda i kvalitete življenja u Općini Koprivnički Bregi.

